Diari Oficial de la Generalitat Valenciana


Sumari del DOGV 6979, del 06-03-2013 (2013/1981)

Notificació de la sentència dictada en el procediment de guarda i custòdia número 1032/2012.
--------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1981


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1032/2012. [2013/1981]  
Procediment: família, guarda, custòdia, aliments de fill menor no matrimonial consensuat 001032/2012  
De: Verónica Rea Bautista.  
Procuradora: M.ª Esperanza Vázquez García.  
Contra: Luciano Rodas González.  
En el present procediment de guarda i custòdia número 1032/2012, seguit a instàncies de Verónica Rea Bautista contra Luciano Rodas González, s'ha dictat la sentència que té la part dispositiva literal següent:  
  
«Estime parcialment la demanda plantejada per Verónica Rea Bautista, representada per la procuradora senyora Vázquez García, contra Luciano Rodas González, declarat en rebel·lia, sobre guarda i custòdia i aliments del seu fill menor L. R. R. i fixe les mesures definitives següents:  
1a. L'atribució de l'exercici exclusiu de la pàtria potestat sobre el fill menor, L., a la mare Verónica Rea Bautista.  
2a. S'atribuïx la guarda i custòdia del fill menor a la mare Verónica Rea Bautista.  
3a. No pertoca la fixació de visites entre el pare demandat i el fill menor, i queda en suspens la seua fixació fins que el pare, i per mitjà de l'oportú procediment de modificació de mesures, demane el seu establiment.  
4a. Luciano Rodas González contribuirà com a prestació per aliments per al fill menor, L., i haurà d'abonar a la mare Verónica Rea Bautista en el compte bancari que esta designe, per mesos anticipats i dins dels cinc primers dies de cada mes, la quantitat mensual de 180 euros, la suma pecuniària de la qual serà anualment actualitzada en relació amb l'índex de preus al consum, junt amb la meitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.  
  
Tot això sense fer una especial condemna en les costes d'este procediment.  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'ha d'anotar en el llibre corresponent i de què cal deixar una testimoniança en les actuacions originals, la qual serà notificada a les parts, i se'ls farà saber que en contra es podrà interposar en este Jutjat recurs d'apel·lació, dins dels 20 dies següents a la seua notificació, i serà requisit necessari per a la seua admissió la consignació de la suma de 50 euros en el compte designat a este efecte. Que pronuncie, mane i firme.»  
  
I atés que el demandat, Luciano Rodas González, es troba en parador ignorat, expedisc este edicte a fi que li valga de notificació de forma deguda.  
  
València, 19 de febrer de 2013.- El secretari judicial: Rafael Roselló Sobrevela.